stanford-oval/wikipedia huggingface dataset:
รูปแบบการไหลของลำน้ำ
ลำน้ำแบบเปีย

ลำน้ำแบบเปีย (braided channels) มีร่องน้ำเพี่ยง 1 ร่องน้ำและประกอบด้วยสันทรายกลางแม่น้ำ (braid bar)  มีตลิ่งที่ไม่มั่นคง ไม่มีความเป็นเนื้อเดียวกันและถูกกัดเซาะได้ง่ายกว่าแม่น้ำชนิดอื่น ทางน้ำจะดูเหมือนไขว้กันไปมา มีปริมาณตะกอนที่เข้ามาในพื้นที่สูงโดยพื้นที่ที่เกิดการสะสมตัวแบบนี้มีความชันมาก ทำให้เกิดการกัดกร่อนสูง การเคลื่อนย้ายของตะกอนในแนวระนาบทำให้ได้เป็นชั้นทราย(หรือชั้นกรวด) ที่มีรูปร่างเป็นแผ่นหรือเป็นลิ่ม
ลำน้ำโค้งตวัด

ลำน้ำโค้งตวัด (meandering channels) มีรูปร่างโค้งตวัดไปมา มีตลิ่งที่มีความมั่นคงมากกว่าทางน้ำแบบเปีย เพราะมีการสะสมตัวบริเวณที่ราบน้ำท่วมถึง (floodplain) ที่หนากว่า มีต้นไม้หรือพืชขึ้นปกคลุมมากกว่า มีปริมาณตะกอนที่เข้ามาคงที่และเป็นบริเวณที่มีความชันน้อย ทำให้เกิดการกัดกร่อนได้ยากกว่าทางน้ำแบบเปีย ลักษณะตะกอนทรายที่แทรกอยู่มักจะถูกล้อมรอบด้วยตะกอนที่มีขนาดละเอียดกว่า
ลำน้ำประสานสาย

ลำน้ำประสานสาย (anastomosion channels) มีร่องน้ำหลายร่องน้ำและมีตลิ่งที่มั่นคง มีตลิ่งที่มั่นคงคั่นระหว่างกระแสน้ำกับพื้นที่ที่เป็นที่ราบน้ำท่วมถึง และที่ลุ่มหลังคันดิน (backswamp) ทำให้แม่น้ำมีการเปลี่ยนตำแหน่งน้อยมาก ตะกอนในทางนั้นแบบนี้มีลักษณะเกาะติดกันโดยมีรากไม้ช่วยยืดตะกอน ตะกอนที่พบมีขนาดละเอียดมาก และพอกตัวอยู่หนาในร่องน้ำเดียว
ดูเพิ่ม

ลำน้ำ
กระบวนการของธารน้ำ
แม่น้ำไวมาคารีรี (Waimakariri) ในประเทศนิวซีแลนด์ ตัวอย่างทางน้ำแบบเปีย
แม่น้ำริโอ-เคาโต (Rio-cauto) ที่ประเทศคิวบา ตัวอย่างทางน้ำแบบโค้งตวัด
ร็อบ ไรเนอร์

| ร็อบ ไรเนอร์ |
| --- | --- |
ไรเนอร์เมื่อปี ค.ศ. 2016
เกิด:  (1947-03-06) 6 มีนาคม ค.ศ. 1947 (77 ปี) เดอะบรองซ์ รัฐนิวยอร์ก สหรัฐ
ศิษย์เก่า: มหาวิทยาลัยแคลิฟอร์เนีย ลอสแอนเจลิส
อาชีพ:  นักแสดง ดาราตลก ผู้สร้างภาพยนตร์ 
ปีปฏิบัติงาน: 1967–ปัจจุบัน
ผลงานเด่น: นักแสดง: All in the Family ผู้กำกับ:  This Is Spinal Tap  When Harry Met Sally...  The Princess Bride  A Few Good Men  Stand by Me  Misery  The American President 
พรรคการเมือง: เดโมแครต
คู่สมรส: Penny Marshall (สมรส 1971; หย่า 1981)  Michele Singer (สมรส 1989)
บุตร: 4 คน ในที่นี้รวมถึง Tracy
บิดามารดา: Carl Reiner   Estelle Reiner
ญาติ: Lucas Reiner (น้องชาย) Annie Reiner (น้องสาว)
รอเบิร์ต ไรเนอร์ (อังกฤษ: Robert Reiner) เกิดวันที่ 6 มีนาคม ค.ศ. 1947 เป็นนักแสดง ผู้กำกับ ดาราตลก และผู้สร้างภาพยนตร์  ชาวอเมริกัน
ในฐานะนักแสดง ไรเนอร์แจ้งเกิดจากบทบาท ไมเคิล สติวิก จากเรื่อง All in the Family (1971–1979) ซึ่งทำให้เขาได้รับรางวัลเอมมีในช่วงคริสต์ทศวรรษ 1970 และในฐานะผู้กำกับภาพยนตร์ มีผลงานที่ได้รับเสนอชื่อเข้าชิงรางวัลสมาคมผู้กำกับแห่งอเมริกา (Directors Guild of America Awards) จากภาพยนตร์แนวก้าวผ่านชีวิตเรื่อง Stand by Me (1986), ภาพยนตร์รักและตลกเรื่อง When Harry Met Sally... (1989) และภาพยนตร์ชีวิตเกี่ยวกับทหารที่ขึ้นโรงขึ้นศาลเรื่อง A Few Good Men (1992) ไรเนอร์ยังได้รับการเสนอชื่อเข้าชิงรางวัลลูกโลกทองคำ สาขาผู้กำกับยอดเยี่ยม
ผลงานกำกับอื่นของเขา อาทิ สารคดีล้อเลียนเกี่ยวกับเฮฟวีเมทัลเรื่อง This Is Spinal Tap (1984), ภาพยนตร์รัก ตลก แฟนตาซี และผจญภัย เรื่อง The Princess Bride (1987) และภาพยนตร์ระทึกขวัญจิตวิทยาเรื่อง Misery (1990)
ร็อคโก้ โมเดิร์นไลฟ์

| ร็อคโก้ โมเดิร์นไลฟ์ |
| --- | --- |
ประเภท: การ์ตูนทีวีแอนิเมชัน
สร้างโดย: Joe Murray
กำกับโดย:   Joe Murray  Timothy Björklund  Roger Chiasson  Don Spencer  Mr. Lawrence  Jeff "Swampy" Marsh  Mark O'Hare  Dan Povenmire  Derek Drymon  Stephen Hillenburg  Robert McNally-Scull  Jeff Myers  Nick Jennings 
ผู้กำกับศิลป์: Stephen Hillenburg
เสียงของ:   Carlos Alazraqui  Tom Kenny  Mr. Lawrence  Charlie Adler 
ผู้ประพันธ์ดนตรีแก่นเรื่อง: Sarah Frost-Goetz
ดนตรีแก่นเรื่องเปิด: "Rocko's Modern Life"
ผู้ประพันธ์เพลง: Pat Irwin
ประเทศแหล่งกำเนิด:  สหรัฐ
ภาษาต้นฉบับ: ภาษาอังกฤษ
จำนวนฤดูกาล: 4
จำนวนตอน: 52 (รายชื่อตอน)
การผลิต
ผู้อำนวยการผลิต:   Joe Murray  Vanessa Coffey  Mary Harrington 
ผู้อำนวยการสร้าง:   Marty McNamara  Ken Kessel (Supervising producer)  Krist-Ann Pehrson (Line producer) 
ความยาวตอน: 23–25 นาที
บริษัทผู้ผลิต:   Joe Murray Productions  Games Animation  Nickelodeon Productions 
ออกอากาศ
เครือข่าย: นิคคาโลเดียน (ในเครือทรูวิชั่นส์สำหรับประเทศไทย)
ออกอากาศ: 18 กันยายน ค.ศ. 1993 (1993-09-18) – 24 พฤศจิกายน ค.ศ. 1996 (1996-11-24)
การแสดงที่เกี่ยวข้อง
SpongeBob SquarePants Camp Lazlo
ร็อคโก้ โมเดิร์นไลฟ์ (อังกฤษ: Rocko's Modern Life) เป็นการ์ตูนทางช่องนิคคาโลเดียน สร้างโดย Joe Murray
ตัวละคร > ตัวละครหลัก

ร็อคโก้ (อังกฤษ: Rocko)
Spunky
Heffer Wolfe
Filburt Turtle
Ed Bighead
Bev Bighead
รายพระนามพระมหากษัตริย์ปรัสเซีย

ตราอาร์มของราชอาณาจักรปรัสเซีย
รายพระนามพระมหากษัตริย์ปรัสเซีย (อังกฤษ: List of monarchs of Prussia) เป็นรายนามและรายพระนามของประมุขของอดีตรัฐเยอรมันแห่งปรัสเซีย ที่เดิมเป็นรัฐอัศวินทิวทอนิก บนฝั่งทะเลบอลติกที่อัศวินทิวทอนิกพิชิตได้มาจากโปแลนด์และลิทัวเนีย ต่อมาเป็นดัชชีภายใต้การปกครองของราชอาณาจักรโปแลนด์ ดัชชีปรัสเซีย ราชอาณาจักรปรัสเซียอิสระ ราชอาณาจักรภายในจักรวรรดิเยอรมัน และเสรีรัฐปรัสเซียของเยอรมนีในที่สุด
ประวัติศาสตร์ของปรัสเซียตั้งแต่ปี ค.ศ. 1618 เป็นต้นมาเกี่ยวพันอย่างใกล้ชิดกับประวัติศาสตร์ของรัฐมาร์เกรฟบรันเดินบวร์ค ประมุขของปรัสเซียดำรงตำแหน่งเป็นอีเล็คเตอร์แห่งบรานเดนบวร์กระหว่าง ค.ศ. 1618 จนถึง ค.ศ. 1806 (สำหรับรายชื่อของประมุขแห่งบรานเดนบวร์กก่อนหน้านี้ดูที่ "รายพระนามผู้ปกครองบรันเดินบวร์ค")
ดยุกแห่งปรัสเซีย (1525–1701)

บทความหลัก: ดัชชีปรัสเซีย
| พระนาม  | อายุขัย  | เริ่มรัชกาล  | สิ้นสุดรัชกาล  | หมายเหตุ  | ราชวงศ์  | พระฉายาลักษณ์  |
| --- | --- | --- | --- | --- | --- | --- |
| อัลเบร็คท์      | 17 พฤษภาคม ค.ศ. 1490(1490-05-17) – 20 มีนาคม ค.ศ. 1568(1568-03-20) (77 ปี) | 10 เมษายน 1525 | 20 มีนาคม 1568 |  | โฮเอินท์ซ็อลเลิร์น |  |
| อัลเบร็คท์ ฟรีดริช      | 7 พฤษภาคม ค.ศ. 1553(1553-05-07) – 28 สิงหาคม ค.ศ. 1618(1618-08-28) (65 ปี) | 20 มีนาคม 1568 | 28 สิงหาคม 1618 | บุตรของอัลเบร็คท์ | โฮเอินท์ซ็อลเลิร์น |  |
| โยฮัน ซีกิสมุนด์      | 8 พฤศจิกายน ค.ศ. 1572(1572-11-08) – 23 ธันวาคม ค.ศ. 1619(1619-12-23) (47 ปี) | 28 สิงหาคม 1618 | 23 ธันวาคม 1619 | ลูกพี่ลูกน้องของอัลเบร็คท์ ฟรีดริช | โฮเอินท์ซ็อลเลิร์น |  |
| เกออร์ค วิลเฮ็ล์ม      | 13 พฤศจิกายน ค.ศ. 1595(1595-11-13) – 1 ธันวาคม ค.ศ. 1640(1640-12-01) (45 ปี) | 23 ธันวาคม 1619 | 1 ธันวาคม 1640 | บุตรของโยฮัน ซีกิสมุนด์ | โฮเอินท์ซ็อลเลิร์น |  |
| ฟรีดริช วิลเฮ็ล์ม   จอมดยุก   | 16 กุมภาพันธ์ ค.ศ. 1620(1620-02-16) – 29 เมษายน ค.ศ. 1688(1688-04-29) (68 ปี) | 1 ธันวาคม 1640 | 29 เมษายน 1688 | บุตรของเกออร์ค วิลเฮ็ล์ม | โฮเอินท์ซ็อลเลิร์น |  |
| ฟรีดริชที่ 1 แห่งปรัสเซีย      | 11 กรกฎาคม ค.ศ. 1657(1657-07-11) – 25 กุมภาพันธ์ ค.ศ. 1713(1713-02-25) (55 ปี) | 29 เมษายน 1688 | 18 มกราคม 1701 | บุตรของฟรีดริช วิลเฮ็ล์ม | โฮเอินท์ซ็อลเลิร์น |  |
กษัตริย์แห่งปรัสเซีย (1701–1918)

บทความหลัก: ราชอาณาจักรปรัสเซีย
| พระนาม  | อายุขัย  | เริ่มรัชกาล  | สิ้นสุดรัชกาล  | หมายเหตุ  | ราชวงศ์  | พระฉายาลักษณ์  |
| --- | --- | --- | --- | --- | --- | --- |
| ฟรีดริชที่ 1   กษัตริย์รับจ้าง    | 11 กรกฎาคม ค.ศ. 1657(1657-07-11) – 25 กุมภาพันธ์ ค.ศ. 1713(1713-02-25) (55 ปี) | 18 มกราคม 1701 | 25 กุมภาพันธ์ 1713 | บุตรของฟรีดริช วิลเฮ็ล์ม | โฮเอินท์ซ็อลเลิร์น |  |
| ฟรีดริช วิลเฮ็ล์มที่ 1   กษัตริย์นักรบ   | 14 สิงหาคม ค.ศ. 1688(1688-08-14) – 31 พฤษภาคม ค.ศ. 1740(1740-05-31) (51 ปี) | 25 กุมภาพันธ์ 1713 | 31 พฤษภาคม 1740 | โอรสของฟรีดริชที่ 1 | โฮเอินท์ซ็อลเลิร์น |  |
| ฟรีดริชที่ 2   มหาราช   | 24 มกราคม ค.ศ. 1712(1712-01-24) – 17 สิงหาคม ค.ศ. 1786(1786-08-17) (74 ปี) | 31 พฤษภาคม 1740 | 17 สิงหาคม 1786 | โอรสของฟรีดริชที่ 1 | โฮเอินท์ซ็อลเลิร์น |  |
| ฟรีดริช วิลเฮ็ล์มที่ 2      | 25 กันยายน ค.ศ. 1744(1744-09-25) – 16 พฤศจิกายน ค.ศ. 1797(1797-11-16) (53 ปี) | 17 สิงหาคม 1786 | 16 พฤศจิกายน 1797 | หลานปู่ของฟรีดริช วิลเฮ็ล์มที่ 1 | โฮเอินท์ซ็อลเลิร์น |  |
| ฟรีดริช วิลเฮ็ล์มที่ 3      | 3 กรกฎาคม ค.ศ. 1770(1770-07-03) – 7 มิถุนายน ค.ศ. 1840(1840-06-07) (69 ปี) | 16 พฤศจิกายน 1797 | 7 มิถุนายน 1840 | โอรสของฟรีดริช วิลเฮ็ล์มที่ 2 | โฮเอินท์ซ็อลเลิร์น |  |
| ฟรีดริช วิลเฮ็ล์มที่ 4      | 15 ตุลาคม ค.ศ. 1795(1795-10-15) – 2 มกราคม ค.ศ. 1861(1861-01-02) (65 ปี) | 7 มิถุนายน 1840 | 2 มกราคม 1861 | โอรสของฟรีดริช วิลเฮ็ล์มที่ 3 | โฮเอินท์ซ็อลเลิร์น |  |
| วิลเฮ็ล์มที่ 1      | 22 มีนาคม ค.ศ. 1797(1797-03-22) – 9 มีนาคม ค.ศ. 1888(1888-03-09) (90 ปี) | 2 มกราคม 1861 | 9 มีนาคม 1888 | อนุชาของฟรีดริช วิลเฮ็ล์มที่ 4 โอรสของฟรีดริช วิลเฮ็ล์มที่ 3 | โฮเอินท์ซ็อลเลิร์น |  |
| ฟรีดริชที่ 3      | 18 ตุลาคม ค.ศ. 1831(1831-10-18) – 15 มิถุนายน ค.ศ. 1888(1888-06-15) (56 ปี) | 9 มีนาคม 1888 | 15 มิถุนายน 1888 | โอรสของวิลเฮ็ล์มที่ 1 | โฮเอินท์ซ็อลเลิร์น |  |
| วิลเฮ็ล์มที่ 2      | 27 มกราคม ค.ศ. 1859(1859-01-27) – 4 มิถุนายน ค.ศ. 1941(1941-06-04) (82 ปี) | 15 มิถุนายน 1888 | 28 พฤศจิกายน 1918 (สละบัลลังก์)  | โอรสของฟรีดริชที่ 3  กษัตริย์แห่งปรัสเซียและจักรพรรดิเยอรมันองค์สุดท้าย | โฮเอินท์ซ็อลเลิร์น |  |
ผู้อ้างสิทธิ์ในราชบัลลังก์ปรัสเซีย (1918–ปัจจุบัน)

เจ้าชายวิลเฮ็ล์ม (อดีตจักรพรรดิ) (28 พฤศจิกายน 1918 – 4 มิถุนายน 1941)
เจ้าชายวิลเฮล์ม มกุฎราชกุมาร (4 มิถุนายน 1941 – 20 กรกฎาคม 1951)
ลุยส์ แฟร์ดีนันด์ (20 กรกฎาคม 1951 – 26 กันยายน 1994)
เกออร์ค ฟรีดริช (26 กันยายน 1994 –ปัจจุบัน)
ดูเพิ่ม

ราชอาณาจักรปรัสเซีย
รายพระนามกษัตริย์และจักรพรรดิเยอรมัน
รายพระนามสมเด็จพระราชินีแห่งปรัสเซีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระมหากษัตริย์แห่งปรัสเซีย
| ด ค กกษัตริย์แห่งปรัสเซีย |
| --- | --- | --- |
| ดัชชีปรัสเซีย | อัลเบร็คท์ (1525–1568) ·  อัลเบร็คท์ ฟรีดริช (1568–1618) ·  โยฮัน ซีกิสมุนท์ (1618–1619) ·  เกออร์ค วิลเฮ็ล์ม (1619–1640) ·  ฟรีดริช วิลเฮ็ล์ม (1640–1688) ·  ฟรีดริช (1688–1701) |  |
| ราชอาณาจักรปรัสเซีย | ฟรีดริชที่ 1 (1701–1713) ·  ฟรีดริช วิลเฮ็ล์มที่ 1 (1713–1740) ·  ฟรีดริชที่ 2 (1740–1786) ·  ฟรีดริช วิลเฮ็ล์มที่ 2 (1786–1797) ·  ฟรีดริช วิลเฮ็ล์มที่ 3 (1797–1840) ·  ฟรีดริช วิลเฮ็ล์มที่ 4 (1840–1861) ·   วิลเฮ็ล์มที่ 1 (1861–1888) · ฟรีดริชที่ 3 (1888) ·  วิลเฮ็ล์มที่ 2 (1888–1918) |  |
| อ้างสิทธิ | วิลเฮ็ล์มที่ 2 (1918–1941) ·  วิลเฮ็ล์มที่ 3 (1941–1951) ·  ลุยส์ แฟร์ดีนันด์ (1951–1994) ·  เกออร์ค ฟรีดริช (ตั้งแต่ 1994) |  |
ราชอาณาจักรปรัสเซีย · พระมหากษัตริย์ปรัสเซีย · พระมหากษัตริย์เยอรมนี
ร่ม (เงา)

บางใบอยู่ในร่มเพราะแสงถูกบัง
ร่ม (อังกฤษ: shade) หมายถึง บริเวณที่แสงแดดส่องไม่ถึงเพราะมีวัตถุกั้นขวาง รวมถึงเงาที่เกิดจากวัตถุนั้น ร่มยังประกอบด้วยสีเทา ดำ ขาว ฯลฯ ร่มนี้อาจหมายถึง การบังแสงอาทิตย์ด้วยหลังคา ไม้ต้น ร่ม ม่านหรือวัตถุอื่น
รูล, บริแทนเนีย!

| --- | --- |
Rule, Britannia!
หน้าแรกของโน๊ตเพลงฉบับปี ค.ศ. 1890
เนื้อร้อง: เจมส์ ทอมสัน, 1740
ทำนอง: โทมัส อาร์เน, 1740

ตัวอย่างเสียง
"Rule, Britannia!" บรรเลงโดยกองทัพบกสหรัฐไฟล์ ช่วยเหลือ
 
รูล, บริแทนเนีย! (อังกฤษ: Rule, Britannia!) เป็นเพลงรักชาติของอังกฤษ มีต้นกำเนิดมาจากบทกวี "Rule, Britannia" โดยเจมส์ ทอมสันในปี ค.ศ. 1740 และถูกแปลงเป็นเพลงโดยโทมัส อาร์เนในปีเดียวกัน เพลงนี้มีความเกี่ยวข้องกับราชนาวีอย่างมีนัยสำคัญ อย่างไรก็ตามเพลงนี้ก็ถูกใช้ในกองทัพบกสหราชอาณาจักรเช่นกัน
อัลเฟรด

เริ่มแรก เพลงนี้เป็นเพลงลำดับสุดท้ายในอัลเฟรด (ละครสวมหน้ากากเกี่ยวกับพระเจ้าอัลเฟรดมหาราช) ของโทมัส อาร์เน่
ร่วมเขียนกับเจมส์ ทอมสันและเดวิด มัลเล็ต โดยได้ขึ้นแสดงเป็นครั้งแรกเมื่อวันที่ 1 สิงหาคม ค.ศ. 1740 ณ คฤหาสน์คลิฟเดิน บ้านพักตากอากาศของเจ้าชายเฟรเดอริก เจ้าชายแห่งเวลส์
เนื้อเพลง

เนื้อเพลงฉบับนี้ ถูกนำมาจาก The Works of James Thomson โดยเจมส์ ทอมสัน, เผยแพร่เมื่อ 1763, เล่มที่ 2, หน้า 191 ซึ่งได้รวบรวมเนื้อหาทั้งหมดของ "อัลเฟรด" ไว้
| --- | --- |
 When Britain first, at Heaven's command  Arose from out the azure main;  This was the charter of the land,  And guardian angels sang this strain:  "Rule, Britannia!  rule the waves:  "Britons never will be slaves."    The nations, not so blest as thee,  Must, in their turns, to tyrants fall;  While thou shalt flourish great and free,  The dread and envy of them all.  "Rule, Britannia! rule the waves:  "Britons never will be slaves."    Still more majestic shalt thou rise,  More dreadful, from each foreign stroke;  As the loud blast that tears the skies,  Serves but to root thy native oak.  "Rule, Britannia! rule the waves:  "Britons never will be slaves."    Thee haughty tyrants ne'er shall tame:  All their attempts to bend thee down,  Will but arouse thy generous flame;  But work their woe, and thy renown.  "Rule, Britannia! rule the waves:  "Britons never will be slaves."    To thee belongs the rural reign;  Thy cities shall with commerce shine:  All thine shall be the subject main,  And every shore it circles thine.  "Rule, Britannia! rule the waves:  "Britons never will be slaves."    The Muses, still with freedom found,  Shall to thy happy coast repair;  Blest Isle! With matchless beauty crown'd,  And manly hearts to guard the fair.  "Rule, Britannia! rule the waves:  "Britons never will be slaves.":  เมื่อบริเตนแรกเริ่ม ตามบัญชาสวรรค์  อุบัติจากน่านน้ำฟ้าคราม  นี่คือกฎบัตรแห่งแผ่นดิน  และเทวดาผู้คุ้มครองได้ร้องท่อนนี้ขึ้น  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"    ประชาชาติไร้สุขไม่เหมือนดั่งท่าน,  ต้อง, ในคราวของพวกเขา, สู่การร่วงหล่นของเหล่าทรราชย์;  ในขณะที่ท่านจักเจริญรุ่งเรืองและเป็นอิสระ  บนความกลัวและความริษยาของพวกเขาทั้งหมด  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"    ท่านผู้คงเกรียงไกร จักสูงส่งขึ้น,  ยิ่งน่ากลัวขึ้นเมื่อต่างชาติเข้ารานรุก;  ราวกับเสียงระเบิดดังสนั่นฟ้า,  รับใช้แต่เพื่อหยั่งรากแห่งโอ๊กพื้นเมือง  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"    ไอ้ทรราชย์แสนเย่อหยิ่งผู้ไม่เคยอ่อนน้อม:  ความพยายามทั้งหมดของมันเพื่อโค่นล้มท่าน  มีใจมั่นแต่มันกลับกระตุ้นไฟเมตตาของเรา;  เจ้าจงวิบัติรวมทั้งชื่อเสียงของเจ้าเอง  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"    แก่ท่านที่อยู่ในยุคแห่งการเกษตร;  การค้าจะพาเมืองท่านสู่ความรุ่งเรือง:  ของ ๆ ท่านจักเป็นหนึ่งในทะเลหลวง,  เมื่อนั้น หาดใด ๆ จักโคจรรอบท่าน.  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"    ศิลป์และวิทย์ จักคงเคียงคู่เสรีภาพ  จงกลับสู่ถิ่นอันเปี่ยมสุขของเจ้าเสีย  เกาะอันศักดิ์สิทธิ์! ประดับด้วยมงกุฎโสภาอันหาเปรียบมิได้  ด้วยจิตลูกผู้ชายจักปกป้องดรุณี  "จงปกครอง บริแทนเนีย! จงปกครองคลื่นสมุทร:  "ชาวอังกฤษจะไม่มีวันตกเป็นทาส"
"Married to a Mermaid"

ในปี ค.ศ. 1751 มัลเล็ตได้ใช้ข้อความใน "Rule, Britannia!" ซ้ำ โดยเอาสามจากหกบทเดิมออก และนำสามบทใหม่ที่ถูกประพันธ์โดยลอร์ดโบลิงโบรคใส่ลงไปแทน เพื่อนำไปใช้เป็นท่อนกล่าวซ้ำในเพลงตลกชื่อ "Married to a Mermaid" โดยมันได้รับความนิยมมากขึ้นเมื่อมัลเล็ตได้สร้างละครสวมหน้ากากของตัวเองขึ้นมาในนาม Britannia และแสดงที่โรงละครดรูรีเลนในปี ค.ศ. 1755
ร่องน้ำ

ร่องน้ำวิวารีในประเทศแอลเบเนียเชื่อมทะเลสาบ Butrint กับช่องแคบ Corfu
ในวิชาภูมิศาสตร์กายภาพ ร่องน้ำ (อังกฤษ: channel) เป็นธรณีสัณฐานประเภทหนึ่งซึ่งประกอบด้วยขอบของเส้นทางแหล่งน้ำค่อนข้างตื้นและแคบ ซึ่งโดยมากมักเป็นแม่น้ำ ดินดอนสามเหลี่ยมปากแม่น้ำ หรือช่องแคบ คำนี้เกี่ยวข้องกับคลอง และบางทีใช้แทนกันได้ เช่น คลองฮูด
ร่องธาร

ร่องธารในแคว้นคาร์คิฟ ประเทศยูเครน
ร่องธาร (อังกฤษ: gully) เป็นธรณีสัณฐานที่เกิดจากน้ำไหลกัดกร่อนดินซึ่งมักเป็นบริเวณลาดเขา (hillside) ร่องธารมีลักษณะคล้ายลำเหมือง (ditch) ขนาดใหญ่หรือหุบเขาขนาดเล็ก แต่มีความลึกและความกว้างเป็นหลักเมตรหรือสิบเมตร เมื่อกำลังเกิดร่องธาร อัตราไหลของน้ำอาจมีความสำคัญทำให้เกิดการตัดลึกในดินได้
รฺหวั่น จิงเทียน

| รฺหวั่น จิงเทียน |
| --- | --- |
ในงานสัปดาห์หนังสือแห่งชาติไต้หวัน 2010
สารนิเทศภูมิหลัง
เกิด: 08 พฤศจิกายน พ.ศ. 2525 (42 ปี) รฺหวั่น จิงเทียน
อาชีพ: นักแสดง
ฐานข้อมูล
IMDb
รฺหวั่น จิงเทียน หรือ อีธาน รฺหวั่น (จีนตัวย่อ: 阮经天; จีนตัวเต็ม: 阮經天; พินอิน: Ruǎn Jīngtiān; อังกฤษ: Ethan Juan) เป็นนักแสดงที่มีชื่อเสียงจากเรื่อง ชะตารักกำหนดเลิฟ ในบทจี้ฉุนชี นักธุรกิจไฟแรงที่ตกหลุมรักสาวโพสต์อิสต์ เกิดเมื่อวันที่ 8 พฤศจิกายน พ.ศ. 2525 ที่นครไถจง ไต้หวัน
ประวัติ

รฺหวั่น จิงเทียน(อีธาน) หรือ เสี่ยวเทียน เกิดเมื่อวันที่ 8 พฤศจิกายน ปี 1982 ภูมิลำเนาไถจง ก่อนเข้าสู่วงการบันเทิง ข่าวว่าเป็นนักกีฬาว่ายน้ำ ครั้งหนึ่งมีโอกาสมาเที่ยวที่ไต้หวันกับกลุ่มเพื่อน บังเอิญแมวมองเห็นเข้า ถูกชักชวนไปเล่นเอ็มวี “อ้าวกั้ว” ของนักร้องหญิงไต้ เพ่ยหนี จากนั้นก็มีงานเข้าต่อเนื่อง ประเดิมกันที่งานนายแบบ และได้ชิมลางเป็นพระเอกเรื่องแรกของละคร “Green Forest” ในปี 2005 แต่ดังเป็นพลุแตกและได้รับคะแนนนิยมจากคอละครไต้หวันมากที่สุดก็เรื่อง “มิ่ง จง จู้ติ้ง หว่อ อ้ายหนี่” (Fate to love you)
เสี่ยวเทียน เจิ้ง หยวนช่างและไมค์ เฮ่อ พระเอกสุดฮอตของไต้หวัน ทั้ง 3 คน เคยเรียนที่โรงเรียนมัธยมเดียวกัน เป็นเพื่อนสนิทที่เดินสู่วงการบันเทิงเหมือนกัน แต่ต่างตรงที่เสี่ยวเทียนแจ้งเกิดตามหลังทั้งสองหนุ่ม
และสำหรับละคร ไป้ ช่วน นี่ว์ หวัง หรือ My Queen ก็เป็นผลงานล่าสุดของเสี่ยวเทียนที่เจ้าตัวเผยว่าทุ่มเทอย่างเต็มที่ และก็เป็นละครอีกเรื่องหนึ่งในไต้หวันที่ได้รับเรตติ้งสูง แม้ว่าละครจะฉายออกมาได้เพียง 3 ตอนเท่านั้น
My Queen เป็นละครไอดอลบอกเล่าเรื่องราวของหญิงสาวอายุเข้าเลข 3 ที่ประสบความสำเร็จทุกอย่างยกเว้นเรื่องความรัก จนกระทั่งมาพบเข้ากับหนุ่มรุ่นน้อง(เสี่ยวเทียน) และก็ก่อเกิดเป็นความสัมพันธ์ที่ต้องบอกว่า หวานอมเปรี้ยว
ผลงาน > ละคร

[2018] The Legend Of Fuyao
[2009] My Queen / 败犬女王
[2008] Fated to Love You / 命中注定我爱你 (TTV / SETTV)
[2007] Wayward Kenting / 我在垦丁天气晴 (PTS)
[2007] Summer x Summer / 熱情仲夏 (CTS / GTV)
[2006] Hua Yang Shao Nian Shao Nu / 花样少男少女 (CTS / GTV)
[2005] Green Forest, My Home / 绿光森林 (TTV / SETTV)
[2004] Michael the Archangel's Dance / 米迦勒之舞 (TTV)
ผลงาน > ภาพยนตร์

Exit No. 6 (2007) แสดงเป็น Vance
• Detective Dee 3 : The Four Heavenly Kings (2018)
แหล่งข้อมูลอื่น

ประวัติรฺหวั่นจิงเทียน
Ethan Ruan - 阮經天 - เสี่ยวเทียน, 'เซินเล่อ' คู่แข่งอี่ฉวนใน Hana-Kimi เก็บถาวร 2014-06-26 ที่ เวย์แบ็กแมชชีน
ประวัติรฺหวั่นจิงเทียน 2 เก็บถาวร 2015-06-22 ที่ เวย์แบ็กแมชชีน
ข่าวเกี่ยวกับ ruan jing tian แต่มันก้อนานมากแล้วอ่านะ เก็บถาวร 2011-08-29 ที่ เวย์แบ็กแมชชีน
ร็อบ แมคเอลเฮนนีย์

| ร็อบ แมคเอลเฮนนีย์ |
| --- | --- |

เกิด: โรเบิร์ต แมคเอลเฮนนีย์ ที่ 3  (1977-04-14) 14 เมษายน ค.ศ. 1977 (47 ปี) ฟิลาเดลเฟีย มลรัฐเพนซิลเวเนีย
ศิษย์เก่า: มหาวิทยาลัยเทมเพิล
อาชีพ: นักแสดง โปรดิวเซอร์ นักเขียน นักธุรกิจ พอดคาสเตอร์
ปีปฏิบัติงาน: 1996-ปัจจุบัน
คู่สมรส: เคทลีน โอลสัน (สมรส 2008)
บุตร: 2
โรเบิร์ต แมคเอลเฮนนีย์ ที่ 3 (อังกฤษ: Robert McElhenney III; เกิด 14 เมษายน ค.ศ. 1977) เป็นนักแสดง โปรดิวเซอร์ นักเขียน พอดคาสเตอร์ และผู้บริหารกีฬาชาวอเมริกัน เขาเป็นที่รู้จักกันเป็นอย่างดีจากบทบาทโรนัลด์ "แมค" แมคโดนัลด์ในซีรีส์คอมเมดีทางช่อง FX/FXXX เรื่อง It's Always Sunny in Philadelphia (2005-ปัจจุบัน) รายการที่เขาร่วมสร้างกับชาร์ลี เดย์และเกล็นน์ ฮาวเวอร์ตัน และเขายังทำหน้าที่เป็นผู้อำนวยการสร้างและนักเขียนอีกด้วย เขายังเป็นที่รู้จักจากการรับบทเป็นเอียน กริมม์ในซีรีส์คอมเมดี้เรื่อง Mythic Quest ของแอปเปิลทีวี+ (ปี 2020-ปัจจุบัน) ซึ่งเขาร่วมสร้างกับเดย์และเมแกน แกนซ์ และเป็นผู้อำนวยการสร้าง
ในเดือนพฤศจิกายน ค.ศ. 2020 แมคเอลเฮนนีย์กลายเป็นเจ้าของร่วมของสโมสรฟุตบอลเรกซัม ร่วมกับไรอัน เรย์โนลด์ส ซึ่งกล่าวถึงในซีรีส์สารคดีกีฬาของช่อง FX เรื่อง Welcome to Wrexham (2022-ปัจจุบัน) ซึ่งเขาเป็นหนึ่งในผู้อำนวยการสร้าง
ประวัติ

โรเบิร์ต แมคเอลเฮนนีย์ ที่ 3 เกิดที่เมืองฟิลาเดลเฟีย มลรัฐเพนซิลเวเนีย เมื่อวันที่ 14 เมษายน ค.ศ. 1977 พ่อแม่ของแมคเอลเฮนนีย์ทั้งคู่มีเชื้อสายไอริช เขาได้รับการเลี้ยงดูแบบคาทอลิก เขาเป็นลูกพี่ลูกน้องของมาร์คัส แมคเอลเฮนนีย์ นักกีฬาพายเรือระดับโอลิมปิกผ่านทางพ่อของเขา เมื่อเขาอายุได้ 8 ขวบ พ่อแม่ของเขาหย่าร้างกันหลังจากที่แม่ของเขาออกตัวว่าเป็นเลสเบียน
ร่องลึกตองงา

ร่องลึกตองงา (อังกฤษ: Tonga Trench) ตั้งอยู่ทางตะวันออกของหมู่เกาะตองงา ประเทศตองงา จุดที่ลึกที่สุดมีความลึก 10,882 เมตร ร่องลึกนี้ถือเป็นร่องลึกที่ลึกสุดในซีกโลกใต้ และลึกที่สุดเป็นอันดับที่ 2 ของโลก การเคลื่อนที่ของแผ่นเผลือกโลกที่เร็วที่สุดเกิดขึ้นที่ร่องลึกนี้ ร่องลึกนี้เกิดจากการที่แผ่นแปซิฟิกมุดตัวลงไปใต้แผ่นออสเตรเลีย
22°56′41″S 174°43′59″W﻿ / ﻿22.94472°S 174.73306°W﻿ / -22.94472; -174.73306
ร่องดักหมึก

ร่องดักหมึกใน Bell Centennial ของ แมทธิว คาร์เตอร์ ร่องดักหมึกจะมองเห็นได้น้อยลงมากบนกระดาษที่พิมพ์แล้ว
ร่องดักหมึก (อังกฤษ: ink trap) เป็นคุณลักษณะของ ไทป์เฟซบางแบบที่ออกแบบมาเพื่อการพิมพ์ในขนาดที่เล็ก ร่องดักหมึกทำงานโดยการลดทอนมุมหรือรายละเอียดของรูปแบบตัวอักษรออก เมื่อพิมพ์ไทป์เฟซนั้นออกมา หมึกก็จะกระจายไปยังบริเวณที่ถูกลดทอนออกในก่อนหน้านี้ หากไม่มีร่องดักหมึก หมึกส่วนเกินอาจจะซึมออกไปด้านนอกและทำลายความคมชัดของขอบตัวอักษร
ร่องดักหมึกจำเป็นสำหรับขนาดจุดเล็กเท่านั้น และมักจะพบเฉพาะบนไทป์เฟซที่ออกแบบมาสำหรับการพิมพ์บนกระดาษหนังสือพิมพ์เท่านั้น ไทป์เฟซประเภทนี้ใช้ได้กับโฆษณาในช่องหนังสือหรือสมุดโทรศัพท์ ไทป์เฟซที่มีร่องดักหมึกอาจมีเวอร์ชันที่ไม่มีสำหรับแสดงบนหน้าจอหรือในขนาดที่ใหญ่กว่า
ตัวอย่างไทป์เฟซที่มีร่องดักหมึก เช่น Retina, Bell Centennial, Tang และ K2D
ร่องลึกปวยร์โตรีโก

ร่องลึกปวยร์โตรีโก
ร่องลึกปวยร์โตรีโก (อังกฤษ: Puerto Rico Trench) ตั้งอยู่ชายฝั่งทางทิศเหนือของเกาะปวยร์โตรีโก มีความยาวประมาณ 800 กิโลเมตร จุดที่ลึกที่สุดลึก 8,605 เมตร
19°50′9″N 66°45′16″W﻿ / ﻿19.83583°N 66.75444°W﻿ / 19.83583; -66.75444
ร่องลึกฟิลิปปินส์

ร่องลึกฟิลิปปินส์ (อังกฤษ: Philippine Trench) ตั้งอยู่บริเวณตะวันออกของประเทศฟิลิปปินส์ มีความยาวประมาณ 1,320 กิโลเมตร กว้างโดยประมาณ 30 กิโลเมตร จุดที่ลึกที่สุดลึกประมาณ 10,540 เมตร
ร็อคกี้ 5 หัวใจไม่ยอมสยบ

| ร็อคกี้ 5 หัวใจไม่ยอมสยบ |
| --- | --- |
โปสเตอร์ภาพยนตร์
กำกับ: จอห์น จี.  เอวิลด์เซน
เขียนบท: ซิลเวสเตอร์ สตอลโลน
สร้างจาก: Characters โดย ซิลเวสเตอร์ สตอลโลน
อำนวยการสร้าง:   เออร์วิน วิงค์เลอร์  โรเบิร์ต ชาร์ตออฟ 
นักแสดงนำ:   ซิลเวสเตอร์ สตอลโลน  ทาเลีย ไชร์  เบิร์ต ยัง  เซจจ์ สตอลโลน  ทอมมี่ มอร์ริสัน  เบอร์เกสส์ เมเรดิตท์ 
กำกับภาพ: สตีเฟ่น โปสเตอร์
ตัดต่อ:   จอห์น จี. เอวิลด์เซน  ไมเคิล เอ็น. นิว 
ดนตรีประกอบ: บิลล์ คอนติ
บริษัทผู้สร้าง: United Artists 
ผู้จัดจำหน่าย: MGM/UA Communications Company  (USA & Canada) United International Pictures  (International)
วันฉาย:   16 พฤศจิกายน ค.ศ. 1990 (1990-11-16) 
ความยาว: 104 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 42 ล้านดอลล่าร์สหรัฐ
ทำเงิน: 119.9 ล้านดอลล่าร์สหรัฐ
ร็อคกี้ 5  หัวใจไม่ยอมสยบ (อังกฤษ: Rocky V)  เป็นภาพยนตร์แอกชั่นกีฬาสัญชาติอเมริกาที่ออกฉายในปีค.ศ. 1990 ภาพยนตร์เรื่องนี้เป็นภาพยนตร์ภาคที่ห้าในภาพยนตร์ชุดร็อคกี้ ภาพยนตร์เรื่องนี้เป็นภาคต่อจาก ร็อคกี้ ราชากำปั้น ทุบสังเวียน ภาค 4 และมีภาคต่ออีกคือ ร็อคกี้ 6 ราชากำปั้น ทุบสังเวียน ภาพยนตร์เรื่องนี้เขียนบทและนำแสดงโดย ซิลเวสเตอร์ สตอลโลน, พร้อมทั้งนางเอกคู่ขวัญในภาพยนตร์ชุดนี้ คือ ทาเลีย ไชร์, เซตจ์ สตอลโลน ลูกชายของสตอลโลน ทอมมี่ มอร์ริสันและภาพยนตร์เรื่องนี้เป็นการกลับมาทำหน้าทีกำกับอีกครั้งของผู้กำกับภาพยนตร์ในภาคแรก จอห์น จี. เอวิลด์เซน
เนื้อเรื่องย่อ

ในภาพยนตร์เรื่องนี้จับเอาเรื่องราวของร็อคกี้ ที่กำลังตกอับเพราะโดนภาษีเล่นงานจนแทบสิ้นเนื้อประดาตัว บ้านโดนยึด ทรัพย์สินเกลี้ยงหมด เขาเลยต้องย้ายกลับมาอยู่บ้านเดิมที่ฟิลาเดลเฟีย ซึ่งชีวิตเขาก็กลับคืนสู่สามัญอีกครั้ง และเขายังพร้อมที่จะสร้างโอกาสใหม่ให้ตนเอง และประจวบเหมาะกับการที่เขาได้พบกับ ทอมมี่ กันน์ หนุ่มน้อยที่มีความปรารถนา อย่างแรงกล้าที่จะเป็นนักชกชื่อดังและขอร็อคกี้เป็นเทรนเนอร์ให้
นักแสดง

ซิลเวสเตอร์ สตอลโลน รับบท ร็อคกี้ บาบัว
ทาเลีย ไชร์ รับบท เอเดรียน บาบัว
เบิร์ต ยัง รับบท พอลลี่ เพนนิโน่
เซกจ์ สตอลโลน รับบท โรเบิร์ต บาบัว เจ.อาร์.
ริชาร์ด เกนท์ รับบท จอร์จ วอชิงตัน ดุ๊ก
ทอมมี่ เมอร์ริสัน รับบท ทอมมี่ กัน
เบอร์เกสส์ เมเรดิตท์ รับบท มิกกี้ โกลด์มิลล์
โทนี่ เบอร์ตอน รับบท โทนี่ ดุ๊ก เอเวอร์ส
ไมเคิล วิลเลี่ยม รับบท ยูเนี่ยน เคน
แหล่งข้อมูลอื่น

ร็อคกี้ 5 หัวใจไม่ยอมสยบ ที่อินเทอร์เน็ตมูวีเดตาเบส
ร็อคกี้ 5 หัวใจไม่ยอมสยบ ที่บ็อกซ์ออฟฟิศโมโจ
ร็อคกี้ 5 หัวใจไม่ยอมสยบ ที่รอตเทนโทเมโทส์
ร็อคกี้ 5 หัวใจไม่ยอมสยบ ที่ออลมูวี